La Policia Local de Burjassot es forma en matèria judicial
2025-07-24

Amb l’objectiu de donar el millor servei la ciutadania i de realitzar una formació constant dels seus agents, la Policia Local de Burjassot, dirigida a través de la Regidoria de Policia i Seguretat Ciutadana, gestionada pel regidor Manuel Pérez Menero, desenvoluparà un nou curs formatiu destinat als seus agents i comandaments.

El curs, que tindrà lloc divendres que ve 24 d’abril en les dependències de la Policia Local, en la Plaça Gómez Ferrer, versarà sobre declaracions judicials i estarà impartit per Juan Carbonell, lletrat del servei jurídic de l’Ajuntament de València. En la jornada es recordaran conceptes judicials, lleis genèriques, terminis, recursos…tots relacionats amb el treball que els agents desenvolupen en el seu treball diari.

Des de la Policia Local de Burjassot s’ha convidat també perquè participen en la jornada formativa altres cossos de seguretat interessats en la formació que s’impartirà.